Проект!

ДОГОВОР

ЗА ВЪЗЛАГАНЕ ИЗПЪЛНЕНИЕТО НА ОБЩЕСТВЕНА ПОРЪЧКА ЗА ДОСТАВКА НА ЛЕКАРСТВЕНИ ПРОДУКТИ И МЕДИЦИНСКИ ИЗДЕЛИЯ ЗА ПРОВЕЖДАНЕ НА ХЕМОДИАЛИЗНО ЛЕЧЕНИЕ

Днес, ........................... 2017 г., в гр. Велико Търново, между:

1. МОБАЛ „Д-Р СТЕФАН ЧЕРКЕЗОВ” АД - ГР. ВЕЛИКО ТЪРНОВО, със седалище и адрес на управление: гр. Велико Търново, общ. Велико Търново, обл. Велико Търново, ул. „Ниш” № 1, с ЕИК 104510514, представлявано от д-р СТЕФАН ФИЛЕВ ФИЛЕВ – ИЗПЪЛНИТЕЛЕН ДИРЕКТОР, от една страна, наричана за краткост „ВЪЗЛОЖИТЕЛ”

и

2. “.....………………………………………....”, със седалище и адрес на управление: гр. ..….., общ. ………….., обл. …………….., ул. .............., № …..., вх. ..., ап. ..., с ЕИК …………......., представлявано от ………………………........., в качеството му на …………………………………………………………………………,

наричано за краткост по-долу **“ИЗПЪЛНИТЕЛ”**,

 на основание чл. 112 от Закона за обществените поръчки /ЗОП/, като се има предвид процедурата за възлагане на обществената поръчка, открита и проведена на основание Решение № 373/ 08.12.2016г. на Изпълнителния директор и завършила с Решение № ………/……………. г .за определяне на изпълнител на обществената поръчка и като се имат предвид всички предложения от приложената оферта на участника, въз основа на които е определен за изпълнител, се сключи настоящият договор за следното:

**I. ПРЕДМЕТ НА ДОГОВОРА**

 **Чл. 1. (1).** ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да достави на ВЪЗЛОЖИТЕЛЯ следните лекарствени продукти и/или медицински изделия по позиции, конкретизирани по вид /търговска номенклатура/, наричани по-долу “стоки”, съгласно приложена спецификация.

 (2). Доставката на стоки е във вид, количество и цени, съгласно приложения Списък - спецификация, неразделна част от договора.

**(3).** Количествата са прогнозни, и не задължават ВЪЗЛОЖИТЕЛЯ да ги закупи в пълен обем, а съобразно своята необходимост, обвързана с преминалите в лечебното заведение пациенти.

**(4).**Възложителя си запазва правото да заявява допълнителни количества от определени позиции за сметка на други, но в рамките на договорираната стойност.

**II. ЦЕНИ И ОБЩА СТОЙНОСТ НА ДОСТАВКИТЕ ПО ДОГОВОРА**

 **Чл. 2. (1).** Единичната цена на стоките по чл. 1. ал. 1 e без включен ДДС, се определя, съгласно Приложение № 1, неразделна част от договора.

 (2). Цената на лекарствените продукти и/или медицински изделия включва стойността на стоката, опаковка, застраховка и транспорт до краен получател, при срок на годност не по-малък от 60 на сто от обявения от производителя към датата на всяка доставка.

 **(3).** Цената е фиксирана и не подлежи на промяна за срока на действие на договора.

**(4).** В случай, че през времето на действие на договора държавната регулирана цена на договорените лекарствени продукти, включени в Позитивния лекарствен списък по чл. 262, ал. 4 от ЗЛПХМ, стане по-ниска от договорената, **ВЪЗЛОЖИТЕЛЯТ** безусловно заплаща лекарствените продукти по по-ниската цена, считано от датата на влизане в сила на конкретното решение по цените на лекарствените продукти.

**(5).** Общата стойност на доставките по договора е до ............ лв. (........ лева) без ДДС или ……………лв. ( …....... лева) с включен ДДС.

**ІII. УСЛОВИЯ И НАЧИН НА ПЛАЩАНЕ**

**Чл. 3. (1).** Плащането по настоящия договор се осъществява в български лева, чрез банков превод от страна на ВЪЗЛОЖИТЕЛЯ по посочената в чл. 15 ал.3 от договора банкова сметка на ИЗПЪЛНИТЕЛЯ.

 **(2).** Заплащането на стоките по договора се извършва отложено в срок от 60 (шестдесет) дни след представяне на доставна фактура.

**(3).** Заплащането на доставките се извършва съгласно договорените цени и заявените количества, след представяне на следните документи:

 а). доставна фактура, съставена съгласно изискванията на ЗДДС и ППЗДДС - оригинал;

 б). приемателно - предавателни протоколи;

 в). документи, доказващи произхода на стоките – опаковъчен лист и други доказващи произхода документи;

г). писмени заявки.

# IV. СРОК НА ДОСТАВЯНЕ

Чл. 4. (1). Всяка отделна доставка, включена в предмета на настоящия договор, следва да бъде доставена в срок до …………. дни, след получаване на писмена заявка от ВЪЗЛОЖИТЕЛЯ и в количествата, точно определени в заявката.

(2). ИЗПЪЛНИТЕЛЯТ е длъжен да достави стоката до крайния получател – Болнична аптека на МОБАЛ „Д-р Стефан Черкезов” АД - гр. Велико Търново, за своя сметка и със собствен транспорт.

**(3).** За количества доставени извън писмената заявка по чл. 4., ал. 1. от настоящия договор, ВЪЗЛОЖИТЕЛЯТ няма задължение за плащане.

# V. МЯСТО НА ДОСТАВЯНЕ

**Чл.** **5. (1).** За място на доставяне на стоките по този договор се определя Болнична аптека на МОБАЛ „Д-р Стефан Черкезов” АД - гр. Велико Търново.

**(2).** Рискът от случайното погиване или повреждане на стоките преминава от ИЗПЪЛНИТЕЛЯ върху ВЪЗЛОЖИТЕЛЯ от момента на приемането им на мястото на доставяне с приемателно-предавателен протокол.

**VI. ДАТА НА ДОСТАВЯНЕ НА СТОКИТЕ**

**Чл. 6.** За дата на доставяне се счита датата, на която стоките са доставени до крайните получатели, съгласно чл. 10, ал. 2 от настоящия договор.

# VII . ПРАВА И ЗАДЪЛЖЕНИЯ НА ИЗПЪЛНИТЕЛЯ

  **Чл. 7.** **(1).** **ИЗПЪЛНИТЕЛЯТ** е длъжен:

 **1.** да достави стоките в договорения срок и да ги предаде на крайния получател.

**2.** да предаде стоките, пакетирани и маркирани в съответния вид, количество и качество на мястото на доставяне.

**3.** след доставяне на стоките да представи на ВЪЗЛОЖИТЕЛЯ документите, изброени в чл. 3, ал. 3. от настоящия договор.

**(2).** ИЗПЪЛНИТЕЛЯТ е длъжен при подписването на договора да представи:

а). документи по чл.112, ал.1 от ЗОП;

б)**.** гаранция за изпълнение, в една от формите, определени в чл. 111, ал.5 от ЗОП, със срок на валидност един месец след изтичане на срока на договора, която се освобождава в срок до 30 дни след изпълнение на договора.

**(3).** Изпълнителят се задължава да не променя цените за срока на договора.

**(4).** При невъзможност за доставяне на определени позиции или количества по получената заявка, ИЗПЪЛНИТЕЛЯТ е длъжен незабавно да уведоми ВЪЗЛОЖИТЕЛЯ.

**(5).** В случай, че ИЗПЪЛНИТЕЛЯТ не изпълни заявката за определената позиция за срок по-дълъг от 5 (пет) работни дни след изтичане на договореният срок, договорът се прекратява за тази позиция/и. В този случай ВЪЗЛОЖИТЕЛЯТ има право да прекрати едностранно без предизвестие договора за съответната позиция/и. В този случай ВЪЗЛОЖИТЕЛЯТ има право да задържи гаранцията за изпълнение по тази позиция/и.

**(6).** ИЗПЪЛНИТЕЛЯТ не може да прехвърля правата и задълженията си по настоящия договор на трети лица, освен при наличието на подизпълнител, посочен в офертата му и при спазване изискванията на закона.

**(7).** ИЗПЪЛНИТЕЛЯТ е длъжен да извършва всички необходими действия насочени към изпълнение на предмета на договора, и в защита интересите на възложителя.

**VІІІ. ГАРАНЦИЯ ЗА ИЗПЪЛНЕНИЕ**

**Чл. 8. (1).** Гаранцията за изпълнение на договора е в размер на 5 % от стойността на договора и възлиза на ............ лв. (......................... лева).

**(2).** В случай, че ИЗПЪЛНИТЕЛЯТ представи банкова гаранция за изпълнение или застраховка, която обезпечава изпълнението чрез покритие на отговорността на изпълнение, същата следва да е за срок на валидност с 1 (един) месец по-дълъг от срока на действие на договора за възлагане изпълнението на обществената поръчка.

**(3).** При представяне от ИЗПЪЛНИТЕЛЯна банкова гаранция за изпълнение, към същата се прилага Приложение с позициите, за които е участвал участника и съответната гаранция за тях.

**(4).** Гаранцията за изпълнение се освобождава до 1 (един) месец след прекратяване на договора за възлагане изпълнението на обществената поръчка.

**(5).** Възложителят има право да се удовлетвори от представената / внесената гаранция за изпълнение за всички претърпени вреди и пропуснати ползи, вследствие неизпълнението или неточното изпълнение на този договор от страна на изпълнителя, след установяване на размера им. Ако установения размер надвишава размера на гаранцията за изпълнение, възложителят може да търси разликата по съдебен ред. Отговорност не се носи в случаите, в които неизпълнението на задължение по този договор е причинено от непреодолима сила.

**(6).** Възложителят задържа гаранцията за изпълнение на договора и след изтичането на срока по ал. 4, като възникне спор между страните, който е внесен за решаване от компетентен съд.

**(7).** При невъзможност за доставка на определени количества по получената заявка, изпълнителят е длъжен незабавно да уведоми възложителя, като предложи подходящ срок за изпълнението й.

**(8).** В случай, че изпълнителят не изпълни заявените доставки в договорения срок, или в срока, определен по предходната алинея, или не е предложил подходящ срок, съгласно предходната алинея, възложителят има право да прекрати договора едностранно без предизвестие и да се удовлетвори от представената гаранция за изпълнение.

# ІХ. ПРАВА И ЗАДЪЛЖЕНИЯ НА ВЪЗЛОЖИТЕЛЯ

**Чл. 9. (1).** ВЪЗЛОЖИТЕЛЯТ е длъжен:

**1.** да приеме доставените в срок и на място стоки, съответстващи по вид, количество и качество на описаното в настоящия договор.

**2.** да осигури присъствието на свой представител при приемането на стоките за подписване на приемателно-предавателния протокол;

**3.** да заплати на ИЗПЪЛНИТЕЛЯ доставените стоки, по реда на чл. 3 от настоящия договор;

**4.** след приключване изпълнението на договора да освободи гаранцията за изпълнение, без да дължи лихви за срока, през който средствата законно са престояли у него. Гаранцията за изпълнение се освобождава до 1 (един) месец след прекратяване на договора за възлагане изпълнението на обществената поръчка.

**(2).** При отказ от доставка или при промяна на цени от страна на ИЗПЪЛНИТЕЛЯ, извън случаите , предвидени в ЗОП, ВЪЗЛОЖИТЕЛЯ има право да прекрати настоящия договор за възлагане изпълнението на обществената поръчка.

**X.** **ПРИЕМАНЕ И ПРЕДАВАНЕ НА СТОКИТЕ**

 **Чл. 10. (1).** Приемането на стоките се извършва на мястото на доставяне от упълномощени представители на ВЪЗЛОЖИТЕЛЯ и на ИЗПЪЛНИТЕЛЯ.

**(2).** ИЗПЪЛНИТЕЛЯТи упълномощеният представител на ВЪЗЛОЖИТЕЛЯ подписват приемателно-предавателен протокол, удостоверяващ получаването на стоките, едновременно с представянето на разрешение за продажба на партидите.

# ХІ. КАЧЕСТВО, ГАРАНЦИИ И СРОК НА ГОДНОСТ

**Чл. 11. (1).** Качеството на стоките, предмет на настоящия договор, следва да отговаря на техническите стандарти на производителя, което се удостоверява със сертификат за качество, издаден от компетентен орган в страната на производителя.

**(2).** Към датата на доставката, остатъчният срок на годност на стоките предмет на настоящия договор е ……………………..(……..) %, но не по-малък от 60 % (шестдесет процента) от обявения от производителя.

**(3). ВЪЗЛОЖИТЕЛЯТ** може да откаже приемането на стоките, ако в деня на тяхното приемане остатъчния срок на годност е по-малък от определения в ал. 2.

**(4).** В случай на доставка на медицински изделия и/или лекарствени продукти с по–кратък от договорения срок на годност, изпълнителят дължи неустойка, както следва:

- 59,99% - 50% срок на годност - 20 % върху стойността на доставката;

- 49,99% - 40% срок на годност - 30 % върху стойността на доставката;

- 39,99% - 30% срок на годност - 60 % върху стойността на доставката;

- 29,99% - 20% срок на годност - 75 % върху стойността на доставката;

- под 20% срок на годност - 90 % върху стойността на доставката.

**(5).** В случай, че стоките бъдат дарени, ВЪЗЛОЖИТЕЛЯТможе да ги приеме и с по-малък остатъчен срок на годност.

**(6).** Гаранцията за изпълнение се задържа от ВЪЗЛОЖИТЕЛЯпри три последователни отказа за доставка за цялата заявка, или за определена позиция, или при системно неизпълнение на доставките, изразяващо се в закъснение, частично неизпълнение на заявки и други.

**ХІІ. ОТГОВОРНОСТ ЗА НЕТОЧНО ИЗПЪЛНЕНИЕ. РЕКЛАМАЦИИ**

**Чл. 12.** ВЪЗЛОЖИТЕЛЯТ може да предявява рекламации пред ИЗПЪЛНИТЕЛЯза:

а). количество и некомплектност на стоките, или техническата документация (явни недостатъци);

 б). качество (скрити недостатъци):

 - при доставяне на стоки не от договорения вид, посочен в чл. 1 от настоящия договор;

 - при констатиране на дефекти при употреба на стоките.

**(2).** Рекламации за явни недостатъци на стоките се правят в 14 (четиринадесет) дневен срок от датата на доставяне, с протокол, подписан и от двете страни.

**(3).** ВЪЗЛОЖИТЕЛЯТ е длъжен да уведоми писмено ИЗПЪЛНИТЕЛЯ за установените дефекти в 14 (четиринадесет) дневен срок от констатирането им.

**(4).** В рекламациите се посочва номерът на договора, точното количество на получените стоки с техния партиден номер, основанието за рекламация и конкретното искане на ВЪЗЛОЖИТЕЛЯ.

 **(5).** В 5 (пет) дневен срок от получаване на рекламацията, ИЗПЪЛНИТЕЛЯТ следва да отговори на ВЪЗЛОЖИТЕЛЯ, писмено и конкретно, дали приема рекламацията или я отхвърля.

**(6).** При рекламация за явни недостатъци, ИЗПЪЛНИТЕЛЯТ е длъжен в едномесечен срок от получаване на рекламацията за своя сметка и риск да достави на мястото на доставяне договорените стоки.

**(7).** При рекламации за установени скрити недостатъци ИЗПЪЛНИТЕЛЯТ е длъжен в едномесечен срок от получаването й да замени стоките без необходимото качество с договорените за своя сметка и риск.

 **(8).** Когато при наличие на рекламации ИЗПЪЛНИТЕЛЯТ не изпълни задълженията по този раздел в срок, същият дължи на ВЪЗЛОЖИТЕЛЯ неустойка в размер на 50% (петдесет процента) от стойността на стоките, за които са направени рекламациите.

 **(9).** Неустойката по предходната алинея може да бъде удържана от ВЪЗЛОЖИТЕЛЯ от представената гаранция за изпълнение, или да бъде насочена към представената банкова гаранция за изпълнение.

**(10).** Рекламираните стоки се съхраняват от съответния краен получател до уреждане на рекламациите.

# ХІІІ. СРОК НА ДОГОВОРА. ОПЦИЯ НА ДОГОВОРА.

# Чл. 13. Договорът влиза в сила от датата на подписването му от двете страни и се сключва за срок от 12 (дванадесет) месеца.

**Чл. 14.** (1) Опция на договора.Възложителят си запазва правото да удължи срока на договора.

**(2)** Клаузата за опция на договора се включва с отправяне на възлагателно писмо до изпълнителя.

**(3)** Включването на клаузата за опция се извършва преди изтичане на срока на действие на договора.

**(4)** С възлагателното писмо, Възложителят удължава срока за изпълнение на договора до 3 месеца.

**(5)** В случай на включване на клаузата за опцията, Изпълнителят се задължава да удължи срока на направената гаранция за добро изпълнение или да внесе по сметката на Възложителя нова гаранция за изпълнение на договора, съобразена с удължения срок на договора и очакваното прогнозно количество, което може да бъде заявено.

#

**ХІV. ПРЕКРАТЯВАНЕ НА ДОГОВОРА**

**Чл. 15. (1).** Договорът се прекратява в следните случаи:

1. с изтичане на уговорения срок, за който е сключен, освен при наличието на условията в чл. 14;

2. при прекратяване на юридическото лице – ИЗПЪЛНИТЕЛ;

3. по взаимно съгласие на страните, изразено в писмена форма;

4. едностранно от ВЪЗЛОЖИТЕЛЯ с писмено уведомление без предизвестие, при системно лошо изпълнение или пълно неизпълнение на задълженията от страна на ИЗПЪЛНИТЕЛЯ. В този случай ВЪЗЛОЖИТЕЛЯТ има право да задържи гаранцията за добро изпълнение, съгласно разпоредбите на настоящия договор;

5. при отказ по реда на чл. 287 от ЗЗД от страна на ИЗПЪЛНИТЕЛЯ от изпълнението на поръчката. В този случай ВЪЗЛОЖИТЕЛЯТ има право да задържи гаранцията за добро изпълнение, съгласно разпоредбите на настоящия договор.

6. когато изпълнението на поръчката стане невъзможно, вследствие на причина, за която никоя от страните не отговаря.

7. в други случаи, предвидени в настоящия договор.

**(2).** ВЪЗЛОЖИТЕЛЯТможе да прекрати договора, ако в резултат на обстоятелства, възникнали след сключването му, не е в състояние да изпълни своите задължения. В този случай той дължи на ИЗПЪЛНИТЕЛЯ обезщетение за претърпените вреди от сключването на договора.

**ХV. ОТГОВОРНОСТ ПРИ НЕИЗПЪЛНЕНИЕ**

**Чл. 16. (1).** За неизпълнение на задълженията си по настоящия договор, неизправната страна дължи неустойка в размер на 0,1% на ден върху стойността на неизпълненото в договорените срокове задължение, но не повече от 10% (десет процента) от стойността на неизпълнението, както и обезщетение за претърпените действителни вреди в случаите, когато те надхвърлят договорената неустойка.

**(2).** Когато при наличие на рекламации, ИЗПЪЛНИТЕЛЯТ не изпълни задълженията си по раздел VІІ от настоящия договор в срок, същият дължи на ВЪЗЛОЖИТЕЛЯнеустойка в размер на 2% от цената на стоките, за които са направени рекламациите.

**(3).** ВЪЗЛОЖИТЕЛЯТ удовлетворява претенциите си относно неизпълнението на договора, както и за заплащане на неустойките от страна на ИЗПЪЛНИТЕЛЯ по следния ред: от гаранцията за изпълнение по чл. 8 от договора, след което по съответния ред, регламентиран в Гражданския процесуален кодекс.

**(4).** При виновна забава на ИЗПЪЛНИТЕЛЯ, продължила с повече от половината от срока за изпълнение на съответното задължение, ВЪЗЛОЖИТЕЛЯТима право да прекрати договора едностранно без предизвестие.

**(5).** ВЪЗЛОЖИТЕЛЯТ има право да прекрати едностранно без предизвестие настоящия договор в случай на системно неточно изпълнение на задълженията от ИЗПЪЛНИТЕЛЯ и предявени повече от три рекламации от ВЪЗЛОЖИТЕЛЯ по гл. ХІІ.

**(6).** В случай, че по отношение на ИЗПЪЛНИТЕЛЯ настъпят обстоятелствата по чл. 118, ал. 1 от Закона за обществените поръчки, ВЪЗЛОЖИТЕЛЯТима право дапрекрати настоящия договор едностранно без предизвестие и без да дължи неустойки.

**ХVІ. СПОРОВЕ**

**Чл. 17. (1).** Възникналите през времетраенето на договора спорове и разногласия между страните се решават чрез преговори между тях. Постигнатите договорености се оформят в писмена форма и се превръщат в неразделна част от договора.

**(2).** В случай на непостигане на договореност по предходния член, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване, ще бъдат разрешавани според българските материални и процесуални закони от компетентния съд по реда на ГПК.

**ХVІІ. СЪОБЩЕНИЯ**

**Чл. 18. (1).** Всички съобщения между страните, свързани с изпълнението на този договор са валидни, ако са направени в писмена форма и са подписани от упълномощените представители на ИЗПЪЛНИТЕЛЯ или ВЪЗЛОЖИТЕЛЯ**.**

**(2).** За дата на съобщението се смята:

* датата на предаването – при ръчно предаване на съобщението;
* датата на пощенското клеймо на обратната разписка – при изпращане по пощата;
* датата на приемането – при изпращане по факс.

**(3).** За валидни адреси за приемане на съобщения и банкови сметки, свързани с настоящия договор се смятат:

**1.** за ИЗПЪЛНИТЕЛЯ:

“……………....”

гр. ……………., п.к.

ул. ............... № ..

#### Банкова сметка

ТБ ………..

IBAN: ….. ....

 BIC:

**2.** за ВЪЗЛОЖИТЕЛЯ:

 МОБАЛ "Д-р Стефан Черкезов" АД гр. Велико Търново 5000

ул. „Ниш” № 1

#### Банкова сметка

 Първа инвестиционна банка АД

IBAN: BG 57 FINV 9150 1016048686

BIC*:* FINVBGSF

**Чл. 19.** При промяна на посочения по чл. 18 адрес, съответната страна е длъжна да уведоми другата в тридневен срок от промяната. В противен случай, всяко изпратено съобщение се счита за валидно направено, считано от датата на изпращането му, ако е изпратено на последния известен адрес.

**XVІІІ. ЗАКЛЮЧИТЕЛНИ РАЗПОРЕДБИ**

 **Чл. 20.** Правата и задълженията по настоящия договор не могат да се прехвърлят едностранно на трети лица и подобни актове непораждат правно действие, без писменото съгласие на другата страна.

**Чл. 21.** Във всички неуредени въпроси, във връзка със сключването, изпълнението и прекратяването на договора се прилагат разпоредбите на Търговския закон и Закона за задълженията и договорите.

**Чл. 22.** При сключване на настоящия договор се представиха следните документи :

 1. Документи по чл.112, ал.1 от ЗОП;

2. Гаранция за изпълнение;

Неразделна част от настоящия договор е Приложение № 1 – Списък-спецификация на класираните обособени позиции по групи.

Настоящият договор се състави и подписа в два еднообразни екземпляра на български език - по един за ИЗПЪЛНИТЕЛЯ и за ВЪЗЛОЖИТЕЛЯ.

**ВЪЗЛОЖИТЕЛ: ИЗПЪЛНИТЕЛ:**

**Д-Р СТЕФАН ФИЛЕВ -**

**ИЗПЪЛНИТЕЛЕН ДИРЕКТОР**

**НА МОБАЛ „Д-Р СТЕФАН ЧЕРКЕЗОВ” АД**

**Главен счетоводител:**

**Мая Янкова**